1.   תביעה לשלום בית
בבית-הדין הרבני האזורי

ב_________                                                                                                  תיק מס'_________
בעניין:

___________ ת"ז ___________




על-ידי באי-כוחה עורך-דין ________



ו/או _________ ו/או _________



מרח' _________  עיר _________




טל' _________  פקס' _________

("התובעת")




נ ג ד




____________ ת"ז __________



על-ידי בא-כוחו עורך-דין _________



מרח' _________  עיר _________




טל' _________  פקס' _________

("הנתבע")

מהות התביעה: שלום בית.

פרשת התביעה
התובעת מתכבדת בזאת להגיש לכב' בית-הדין הנכבד את כתב תביעתה לשלום בית עם הנתבע הכל כאמור וכמפורט להלן בהרחבה:

1.
הקדמה:

התובעת והנתבע נישאו זל"ז כדמו"י ביום _________ והינם אזרחי המדינה ותושביה.


הנתבע הינו גר צדק אשר התגייר בסמוך לפני נישואיו לתובעת והכל לנוכח אהבתם העזה של הצדדים עובר לנישואין.


מנשואי הצדדים נולדו להם, ביום ________ שתי בנות: _______ ו_________ המצויות כיום בחזקת אימן התובעת.

2.
מקצועה של התובעת:


התובעת הינה _______________ במקצועה וזאת החל משנת ________________ והינה מועסקת כיום כ_________ ב_________.


התובעת משתכרת מעבודתה זו כ__________ ש"ח נטו לחודש.

3.
מקצועו של הנתבע: 


הנתבע עלה ארצה מהעיר _________ ב________ ביום _________ כאשר היה מוסמך כ__________ במקצועו. בארץ נאלץ הנתבע לעשות בחינות השלמה אותן הוא סיים בשנת ________________ והחל לעבוד ב_________ ב_________.


בשנת ___________ החליט הנתבע לעזוב את מקצוע וניסה מזלו בתחום __________, וזאת עשה עד לשנת __________. בעסקיו אלה לא שרתה הברכה בעמלו של הנתבע והוא נאלץ בשנת __________ להפסיק את עבודתו זו כ_________.


בשנת ___________ החל הנתבע לחזור בהדרגה לעבודתו כ____________ עצמאי במתן שירותים לילייים בחברות פרטיות.


בשנת __________ החל הנתבע את התמחותו ב___________, יותר מאוחר עבר להתמחות ב________, וכעבור חודשים עבר להתמחות ב________ ב_________ וזאת עד ______________. במקביל לעבודת ההתמחות של הנתבע כאמור עבד הנתבע בתורנויות ב_________.


כיום הנתבע הינו מתמחה קבוע ב________ כאשר במקביל הינו ממשיך לבצע תורנויות ב_________ שונום.


לאחרונה אף קיבל הנתבע קביעות בהתמחות עם העלאה בדרגה.


התובעת מעריכה את הכנסתו נטו של הנתבע לחודש בשיעור של _________ ש"ח נטו אם לא יותר מכך.

4.
בנות הצדדים:

כאמור לצדדים שתי בנות _________ ו_________ (להלן: "הבנות").


מאז שחר לידתן היתה זו התובעת אשר דאגה לגידולן, חינוכן וטיפוחן של הבנות כאשר הנתבע היה פסיבי לחלוטין בכל הקשור לבנות. למעט אהבה אשר הרעיף עליהן בדרכו שלו.


הבנות לומדות כיום בכיתה _________ בבית-הספר _________ ב _________.

5.
יחסי הצדדים עובר למשבר:

משחר היכרותם של הצדדים ועד לחודש _________ היתה האהבה שורה בביתם של הצדדים והכל נעשה ביניהם מתוך דאגה אמיתית לתא המשפחתי ולבנות. התובעת אהבה ועדיין אוהבת את הנתבע בכל ליבה למרות מה שיפורט להלן בכתב תביעה זה באשר לייחסו של הנתבע והתנהגותו כלפיה ב___________ החודשים האחרונים עובר להגשת כתב תביעה זה.


ויוער, כי במהלך הנישואין ספגה התובעת מאת הנתבע יחס משפיל אשר התבטא, בין היתר, באלימות פיזית ונפשית כלפיה. ברם, למרות הכל העדיפה התובעת להחריש ולשתוק הכל לנוכח אהבתה אל הנתבע ולאור התנצלויותיו החוזרות ונשנות לאחר כל מעשה אלימות כלפיה כאמור.


התובעת האמינה ועדיין מאמינה כי הנתבע הינו בעל טוב ואב מסור לבנותיו, בדרכו שלו כאמור, ודרך שלום הבית והשמירה של התא המשפחתי הינה האלטרנטיבה המועדפת והטובה ביותר עבורה ועבור בנותיה ועל כך הינה נלחמת ותילחם בכל מאודה.

6. 
המשבר בין הצדדים:


החל מחודש ____________ החל יחסו של הנתבע להשתנות כלפי התובעת באופן קיצוני ביותר. הדבר התבטא באלימות ייתר מילולית ופיזית כאחד אשר החלו לגבור באופן תדיר ביותר ואשר הגיעו לכדי פגיעה של ממש בגופה ובשלומה של התובעת.


הנתבע החל לקלל את התובעת מידי יום ביומו ולהשפילה בפני הבנות.


הנתבע החל לחזור מידי ערב לבית הצדדים בתום עבודתו שיכור כלוט, מה שהגביר את מריבותיו עם התובעת עד כדי אלימות פיזית של ממש כלפיה.


בתקופה זו החל הנתבע לטפטף באוזני התובעת כי האחראית עליו בעבודה מטילה עליו משימות מחוץ למסגרת העבודה ואשר מצריכות ממנו לאחר לבית הצדדים. דהיינו, הנתבע היה מסיים מידי יום את עבודתו בשעות הצהרים המוקדמות ברם לאור הטלת "המשימות" הנ"ל נהג הוא לחזור לבית הצדדים בשעות הערב והלילה המאוחרות, שוב כשהוא שתוי לחלוטין.


יוער, כי הנתבע עשה מנוי במועדון ספורט _______________, תוך ציון בפני התובעת כי הדבר נועד אך ורק לניצול השעות בהם הוא עובד מפוצל ב ___________ כאשר הוא מנצל את שעות הפיצול לפעילות ספורטיבית ב____________. הנתבע הבטיח לתובעת כי מנוי זה נועד למטרה האמורה וכי בשנה הבאה יעשה מנוי משפחתי באיזור מגוריהם.


עוד הוברר לתובעת כי הנתבע עשה מנוי שנתי חדש ל___________ ב__________ ובגינו שילם סך של ________ ש"ח ולא בכדי (סמוך לביתה של הגב' _________ כאמור להלן).


כאמור הפרובוקציות מצידו של הנתבע כלפי התובעת אך הלכו וגברו מידי יום ביומו תוך שהנתבע החל להתריס בפניה כי התנהגותו כלפיה הינה מפאת רצונו למצוא זוגיות אחרת וטעם לחיים כדבריו. התובעת לא לקחה את דבריו ברצינות יתרה מתוך ידיעה אמיתית כי הנתבע אוהב אותה וכי אמירותיו הנ"ל נועדו אך ורק להכאיב לה ולמרות האמור סברה וקיבלה בהאמינה כי התנהגות זו תחלוף.


במקביל החלה התובעת לגלות כי הנתבע רכש מוצר נשי יקר. לשאלת התובעת השיב הנתבע כי מוצר זה נרכש    ל__________, הרכזת ___________ ב__________. עוד הוברר לתובעת כי הנתבע החל להוציא מאות שקלים מידי חודש לרכישת מוצרי בריאות ויופי מחברת _________ ל_________ לפי טענתו. לימים הוברר כי כל הנ"ל נרכש לטובת אישה אחרת והרסנית של ממש הגב' ____________, והכל כמפורט להלן ובהרחבה.


עוד יוער, כי הנתבע החל להתעניין ברכישת ריהוט ומוצרי חשמל דרך אתרי אינטרנט כגון: חדר שינה חדש, מיטה זוגית מתכוונת, סלון, פינת אוכל, מזגן, טלוויזיה, וידאו, תנור בישול, מיקרו גל, מכונת כביסה, מייבש, מקרר וכו'. לשאלת התובעת בעבור מה הוא מוציא ומתעניין בפרטים אלה אמר לה הנתבע כי הוא עושה כן עבור חבר לעבודה בשם __________. התובעת נטתה להאמין למשיב ולא עשתה עניין מן האמור הכל על-מנת שלא יוקצן ייחסו של הנתבע כלפיה ומתוך כוונה כאמור לשמור על הקן המשפחתי אותו בנתה היא עם הנתבע.


ביום ________ הגיש הנתבע נגד התובעת תביעת גירושין בפני כב' בית-הדין הנכבד בתיק מס' _________ ודיון בה קבוע ליום _________ שעה _________.


כתב התביעה אשר הוגש נגד התובעת הינו קנטרני, טורדני וחסר כל סיכוי שבדין ולימים הוברר כי זה הוגש בהסתה ובעיצה אחת עם אותה פילגש הגב' ____________ וכאמור להלן.


במקביל לנ"ל התובעת גילתה כי הנתבע החל להתעניין ואף לפגוש נשים אחרות בין באמצעות גלישה באתרי הסקס של האינטרנט ובין באמצעות פניה לחברת שידוכים לצורכי מין. התובעת שומרת על זכותה להרחיב בעניין זה במידת הצורך בפני כב' בית-הדין הנכבד במהלך הדיון המשפטי שיתקיים ולהציג את ראיותיה.


כאשר העלתה התובעת את חשדותיה המוצקות כלפי הנתבע נהג זה להכחישם. ברם ראיותיה אלה רק הלכו ורבו עם הזמן ושוב בעניין זה שומרת התובעת את זכותה להעלות כל טענה בראיה במידת הצורך בעת הדיון.

7.
האירוע מיום _________:

אלימותו של הנתבע כלפי התובעת משלב הגשת תביעת הגירושין ועד ליום _________ היום בו הורחק מן הבית על-ידי צו משטרתי אך הלכה וגברה. הנתבע היכה את התובעת בפניה ובראשה באגרופים, סטר לה כמעט בכל הזדמנות ואף דקר אותה בידיה במפתחות המכונית דקירות אשר גרמו לה לחבלה של ממש.


התובעת בעצת באי-כוחה, ולאחר שמידי יום ביומו גבר החשש לשלומה, פנתה לטיפול בבית-החולים ________ ובעקבותיו אף הגישה נגד הנתבע תלונה במשטרה והכל מתוך כוונה לשים קץ באופן סופי ומוחלט לאלימות הפיזית כלפיה אבל בשום פנים ואופן לא לגרום לעזיבתו של הבעל את הבית לאלתר ולתמיד כפי שעשה בפועל.


כאמור הנתבע הורחק במצוותו של קצין משטרת ________ מהבית למשך _________ ימים.


בצער רב ליוותה התובעת את עזיבתו של הנתבע את הבית אולם בליבה קיננה התקווה שאכן בתום _________ ימי ההרחקה ישוב הנתבע לבית הצדדים רגוע יותר והם בצוותא חדא יבהירו וילבנו את מערכת היחסים ביניהם לכיוון החיובי.


שלא כנשים המוכות, בדרך-כלל, אשר לאחר אירוע מסוג זה היו רצות להגיש מיד צו הרחקה ו/או הגנה נוסף נגד הבעל, נהגה התובעת אחרת. התובעת לא הגישה וסירבה להגיש צו הגנה ו/או הרחקה כנגד הנתבע. התובעת סברה כי בהרחקתו הקצרה מן הבית ובתוקף מעמדו המקצועי המכובד בישראל ישוב הנתבע לביתו וישקם הריסותיו.


והנה בחלוף ימי ההרחקה ועוד יומיים, התקשר הנתבע לתובעת והודיע לה כי הינו מתכוון לבוא לבית הצדדים ולאסוף מיטלטלין נוספים מביתם ויעשה כן בליווי חבר. ואכן הנתבע הגיע לבית הצדדים בשעות הערב של ה______________ בליווי חבר והחל לאסוף את מיטלטליו.


לא עזרו לתובעת כל נסיונותיה לשוחח עימו ולהביאו למצב של הידברות עימה מתוך רצון לגשר על הפערים שנוצרו. הנתבע התעלם במפגיע מהתובעת. התעלמותו של הנתבע לא פסחה אף על בנות בני-הזוג אשר ציפו לשובו של הנתבע לבית הצדדים בכיליון עיניים. הדבר כאב מאוד לבנותיו והן לתובעת.


מאז עזב הנתבע את הבית לא יצר הוא כל קשר עם התובעת ולא עם בנותיו לא התעניין בשלומן ובאופן בו הן מצליחות לנהל את חייהן בלעדיו. ובנות הצדדים פגועות מהתנהגותו זו כלפיהן עד עמקי נשמתן. אף בחג ה___________ האחרון לא טרח הנתבע ליצור קשר עם בני משפחתו.


לאחרונה נודע לתובעת כי הנתבע עבר לגור בדירה אותה שכר מראש עובר לעזיבתו את דירת הצדדים עם אותה פילגש, הגב' ___________, כמובהר דלקמן, ולתובעת ראיות על כך. כן הוברר כי האירוע אשר גרם להרחקתו הזמנית של הנתבע, נוצל על ידו לעזיבתו הסופית מן הבית ולמעבר מגורים עם הנ"ל.

8.
גב'              ("הפילגש"):


כאמור הנתבע בצעד חסר תקדים של ממש עזב את בית המגורים וניתק כל מגע עם התובעת ועם בנות הצדדים. מאז ה_____________ ועד למועד הגשת תביעה זו לא יצר הנתבע כל קשר עם בנות הצדדים ואף לא עשה כן בחג ה_________ האחרון.


ממידע מוצק ואיתן אשר הגיע לאחרונה לידי התובעת עולות העובדות הבאות:


במסגרת התמחותו של הנתבע החל הוא לעבוד החל מחודש _________ פעמיים בשבוע ב_________ מרחוב _________ ב_________.


במקום עבודה זה עבדה ו/או עובדת הפילגש והורסת המשפחות הגב' _________ הנ"ל כ_________. 


הגב' ____________ הינה גרושה ואם לשתי בנות מנישואיה הראשונים. כאשר לה בת אחת _________ בת _________ והשניה _________ בת _________.


כאשר החל הנתבע את עבודתו ב______________ היתה הגב' ____________ מנהלת חיי אישות עם אחד בשם _________ עימו גרה בדירתו שברחוב ____________ ב_________.


במהלך נישואיה הראשונים של הגב' _____________ בגדה היא בבעלה עם אחד בשם ___________, בעל ___________ ב___________, אשר אותו שכנעה להתגרש מאשתו. אותו ___________ סירב להתגרש מאשתו מאחר וזו היתה חולה במחלת ה__________. במהלך חייה המשותפים עם ____________ סחטה היא ממנו כספים רבים לכיסוי צרכיה וצרכי בנותיה אשר מסתכמים בעשרות אלפי שקלים בחודש.


באחת המסיבות אליהן הוזמנו אותו _________ והגב' ________ הכיר _________ את הפילגש הנ"ל, וזו החלה לנהל עמו פרשיית אהבים במקביל ליחסיה עם ________.


בשלב מסויים עזבה הגב' __________ את _________ ועברה לגור עם _________ אשר היה מנכ"ל של __________ ב__________ ועימה חי פרק זמן של _________ שנים כאשר בפרק זמן של _________ שנים חיו יחדיו ב__________. בעקבות קשר זה ובלחציה של הגב' __________ התגרש ___________ מאשתו לטובת הורסת המשפחות וקוטלת הגברים הסדרתית הנ"ל.


לפני כ_________ ימים, ________ והפילגש הנ"ל עברו לגור ב____________ וחיו יחדיו בדירה אותה רכש _________ ברחוב _________ ב_________.


עד לכניסתה של הפילגש הנ"ל לחייו של הנתבע בחודש _______ חיו _________ והפילגש כידועים בציבור לכל דבר ועניין.


החל מחודש _______ החלו לרקום יחסים אינטימיים בין הנתבע לגב' ________, מה שמסביר כיום את השינוי אשר חל בנתבע החל ממועד זה ואילך וכאמור לעיל בכתב תביעה זה.


כן הוברר לתובעת כי כספים רבים הוצאו מחשבון הבנק של הנתבע לטובת הפילגש וצורכת הכספים כבור בלי תחתית הגב' _____________. כן הוברר כי הנתבע, מה שלא עשה כן לאשתו ובנותיו, נהג לרכוש עבור הגב' ___________ ובנותיה מצרכים שונים, בשמים, מוצרי קוסמטיקה, בריאות, טיפוח ויופי, בילויים, טיולים ונופש, מוצרי חשמל, ריהוט לבית וכו' כמו גם מתן כספים רבים בעין לגב' __________. לתובעת ראיות על כך ואילו יוצגו במידת הצורך בפני כב' בית-הדין הנכבד.


כן הוברר כי בימים בהם היה נעדר הנתבע מביתו ו/או מעבודתו ו/או עובד שעות נוספות, בילה הוא במחיצתה של הפילגש.


הנתבע הולך שבי אחרי אישה הרסנית זו כמין מכושף מאגית כאשר מכלה היא את כל כספו מחד והורסת את מקצועו מאידך, כפי שעשתה לשלושה גברים לפני-כן.


מסיבות השמורות עם _____________ הנ"ל, עברו הוא והגב' ____________ לגור בדירה שכורה ברחוב _________, תוך שהוא משכיר את דירתו שברחוב _________.


כן הוברר כי במהלך חודש ____________ נסע ____________ לחו"ל ושב בחודש _________ לדירה המושכרת ברחוב _________ ביחד עם הגב' _________ (לפי בקשתה) אשר יחסה אליו הלך והשתנה לרעה.


עוד הוברר כי ביום ___________ הוציאה הגב' ___________ נגד ___________ צו הרחקה מן הדירה השכורה שברחוב ___________ באמתלה חסרת כל בסיס (איומים כלפיה) וזה הורחק מהדירה ל_________ ימים.


ביום ________, יומיים לאחר תום ימי ההרחקה של הנתבע מבית המגורים של הצדדים וכאמור לעיל, שב הנתבע לבית המגורים נוטל עמו את מרבית חפציו האישיים ועובר לגור באופן רשמי בבית המושכר ברחוב __________ ביחד עם הפילגש, הגב' ________ הנ"ל.


מאז ועד היום חונה המכונית של הצדדים ואשר נמצאת בשימושו של הנתבע, מתחת לביתה השכור של הפילגש. לא זו אף זו, הנתבע מסיע מידי יום את הפילגש למקום עבודתה וכן הנתבע נותן לפילגש אף לנהוג במכונית השייכת לצדדים והתובעת תעתור, מחד, למתן צו עיקול ו/או צו תפיסה למכונית זו מתוקף היותה הבעלים המשותף של המכונית או אפילו לתפוס בה חזקה בפועל, מאידך. ומתוך מגמה לעמוד על זכותה להשתמש במכונית מחד ולמנוע שימוש ברכושה על-ידי מי שמתכוונת להרוס את תא משפחתה מאידך.


עוד הסתבר, כי הנתבע נכנס כערב לחוזה שכר הדירה לדירה אותה שכרה גב' ____________ תוך חתימה על ערבות בשיעור של ___________ ש"ח. ממידע נוסף שהגיע לתובעת, יתכן כי אחיו של הנתבע חתם אף הוא על ערבות זו. כן הוברר כי הנתבע שילם בגין הדירה המושכרת דמי שכירות בשיעור של __________$ לחודש בגין שנה מראש ב_________ שיקים וכן שילם את דמי התיווך למתווך בגין דירה זו כמו גם דמי הובלה בגין ההעברה של החפצים מהדירה ברחוב __________ לדירה ברחוב __________. כן משלם הנתבע את הוצאות החזקת הדירה השונות בנוסף לכלכלת הגב' ____________ וביתה.


הנתבע העביר כספים במזומן ל__________ ומימן עבורה קורס מתקדם ל_________ מוסמכות כמו גם מימון של טיול לבתה הקטנה של הגב' ___________ ל__________ לאחרונה. כן העביר לה כספים לכיסוי יתרת החובה שלה בבנק. 


הוברר למעלה מכל ספק כי, הפילגש, לצרכיה וצרכי בנותיה, חיה חיים כפולים במקביל הן עם ____________ והן עם הנתבע כאשר אין כל מניעה מצידה אף לקיים חיי אישות עם שניהם במקביל.


בחופשת ה__________ האחרונה נטל הנתבע את הפילגש ובילה עמה בבית-מלון עליה השקיע כספים רבים.


כאמור מאז עזיבתו את הבית ועד למועד הגשת כתב תביעה זה חי הנתבע ביחד עם הפילגש.

9.
מטרת התביעה:

על-אף האמור התובעת אוהבת את הנתבע ומאמינה בכל ליבה כי זה נפל קורבן למעלליה של הפילגש וכי מבלעדיה לא היה נגרם כל נתק ו/או שבר בחיי המשפחה שלה עם הנתבע.


ברור לתובעת למעלה מכל ספק, כי הנתבע, מתנהג שלא על-פי רצונו וכי הינו נשלט באופן מאגי על-ידי הנוכלת, הורסת הבתים הנ"ל וספק אם הוא מודע לכך.


התובעת אוהבת את בעלה, אוהבת את ילדיה, וחשוב לה לשמור את התא המשפחתי החם והאוהב על-אף כל התלאות אשר עברה עם הנתבע.


התובעת מאמינה בכל ליבה כי שלום בית יקום ויכון בינה לבין הנתבע אך רק אם תצא הפילגש מחייו ו/או אם הוא יורחק ממנה. התובעת תעתור לשם כך למתן צו הרחקה ו/או צו מניעה ו/או הפרדה וכו' האוסר על הנתבע לחיות ו/או להיפגש עם הפילגש, הגב' _________.


התובעת מאמינה כי אך אם תואר דרכו של הנתבע וזה יתעשת להבין כי נפל קורבן למזימה מתוכננת ישוב הוא לחיק בני משפחתו האוהבת.


התובעת מסכימה למחול לנתבע על התנהגותו הנ"ל שכן לאור המידע שבידה הוא עצמו נפל קורבן לסחטנות אשר אין לו כיום ולא יכולה להיות לו כיום ידיעה עליה.


לתובעת חשש כבד כי הנתבע יבריח רכוש, כספים ו/או מיטלטלין וכו' ולשם כך תעתור היא במסגרת כתב תביעה זה למתן צו עיקול מתאים לצורך שמירה על זכויותיה וזכויות הנתבע מפני הברחתן למטרות החזקת הפילגש ובנותיה.


מאחר והנתבע יליד __________ קיים חשש כי זה יעזוב את הארץ ביחד עם הנואפת הנ"ל ולשם כך תעתור היא למתן צו עיכוב יציאה מן הארץ כנגדו.


התובעת שומרת את זכותה לעתור לכל צו שיפוטי מתאים אשר יש בו כדי לשרת את תביעתה לשלום בית זו.

10.
סמכות בית-הדין:

לבית-הדין הנכבד הסמכות העניינית והמקומית לדון בתביעה זו לאור מקום מגורי הצדדים ולאור העובדה כי הנתבע בעצמו הגיש כתב תביעה לגירושין בפני כב' בית-הדין הנכבד.

11.
לסיכום:

אשר-על-כן, יתבקש כב' בית-הדין הנכבד לזמן הנתבע לדין ולחייבו כדלקמן:


א.
לשוב ולחיות בשלום בית עם התובעת ובנותיהן ולצורך כך ליתן כל צו מתאים לרבות הפניה לייעוץ נישואין וכו'.


ב.
ליתן כל צו שיפוטי מתאים לרבות צו עיקול מיטלטלין ו/או רכוש ו/או כספים וכו'.


ג.
ליתן צו עיכוב יציאה מן הארץ כנגד הנתבע.


ד.
ליתן צו הרחקה ו/או הפרדה ו/או מניעה וכו' המונע מאת הנתבע להיפגש ו/או לחיות ו/או להתרועע עם הגב' ____________ נושאת ת"ז ___________ בכל מקום ובכל זמן ומועד שהוא ולהורות למשטרת ישראל לסייע בכל הקשור באכיפתו של צו כזה שינתן.


ה.
לחייב הנתבע בהוצאות משפט ושכר-טרחת עורך-דין + מע"מ כדין.




_____________________



משרד עורכי-דין _______ושות'




__________, עו"ד

